## Rješenje Agencije za zaštitu tržišnog natjecanja klasa UP/I-030-02/2001-01/16 od 27. lipnja 2002.

### NN 124/2002 (23.10.2002.), Rješenje Agencije za zaštitu tržišnog natjecanja klasa UP/I-030-02/2001-01/16 od 27. lipnja 2002.

# AGENCIJA ZA ZAŠTITU TRŽIŠNOG NATJECANJA

2007

Na temelju članka 27. stavka 1.
i članka 29. stavka 1. Zakona o zaštiti tržišnog natjecanja (»Narodne novine«,
broj 48/95, 52/97 i 89/98; dalje: ZZTN) u postupku ocjene dopuštenosti
koncentracije poduzetnika nastale stjecanjem većinskog udjela i većinskog prava
odlučivanja u temeljnom kapitalu poduzetnika Jadran-Turist Rovinj d.d., sa
sjedištem u Rovinju, Vladimira Nazora 6, od strane poduzetnika Adria Resorts
d.o.o., sa sjedištem u Rovinju, Obala Vladimira Nazora 1, zastupanog po Rencu
Miletiću, direktoru, ravnatelj Agencije za zaštitu tržišnog natjecanja donosi
slje­deće

## RJEŠENJE

1. Ocjenjuje se kao dopuštena
koncentracija poduzetnika nastala stjecanjem većinskog udjela i većinskog prava
odlučiva­nja u temeljnom kapitalu poduzetnika Jadran-Turist Rovinj d.d. od
strane poduzetnika Adria Resorts d.o.o.

2. Upisuje se u Upisnik o
koncentracijama koncentracija poduzetnika iz točke 1. izreke ovog rješenja.

3. Poduzetnik Adria Resorts
d.o.o. obveznik je plaćanja upravne pristojbe u u iznosu od 155.000,00 kuna.
Upravna pristojba uplaćuje se u korist Državnog proračuna Republike Hrvatske u
roku od petnaest (15) dana od dostave ovog rješenja.

4. Ovo rješenje bit će
objavljeno u »Narodnim novinama«.

Obrazloženje

I. Agencija za zaštitu tržišnog
natjecanja (dalje: Agencija) zaprimila je 2. ožujka 2001. prijavu koncentracije
poduzenika nastale stjecanjem većinskog udjela i većinskog prava odlučiva­nja u
temeljnom kapitalu poduzetnika Jadran-Turist Rovinj d.d. od strane poduzetnika
Adria Resorts d.o.o.

Budući da zaprimljena prijava
nije u potpunosti sadržavala podatke i dokumentaciju nužne za davanje ocjene o
dopuštenosti predmetne koncentracije u smislu odredbe članka 24. ZZTN, Agencija
je dopisima od 15. travnja 2002. i 22. svibnja 2002. zatražila nadopunu iste.

Traženi podaci zaprimljeni su 3.
lipnja 2002. od strane stjecatelja većinskog udjela, poduzetnika Adria Resorts
d.o.o., te se taj dan, sukladno odredbi članka 23. stavka 2. ZZTN, smatra danom
podnošenja prijave predmetne koncentracije.

II. U postupku ocjene
prijavljene koncentracije utvrđene su slijedeće činjenice:

a)
Pravni temelj provedbe koncentracije poduzetnika predstavlja Javna ponuda za
preuzimanje poduzetnika Jadran-Turist Rovinj d.d., objavljena 2. veljače 2001.
u »Narodnim novinama«, broj 9/01 i 5. veljače 2001. u »Glasu Istre«, od strane
poduzetnika Adria Resorts d.o.o.

Prije
objavljivanja predmetne javne ponude podnositelj iste, poduzetnik Adria Resorts
d.o.o., imao je 0,62 posto udjela u temeljnom kapitalu poduzetnika
Jadran-Turist d.d., dok je Tvornica duhana Rovinj d.d. imala 12,57 posto udjela
u temeljnom kapitalu tog poduzetnika. Poduzetnik Adria Resorts d.o.o. je
supsidijar Tvornice duhana Rovinj d.d., koji kao jedini osnivač istog ima 100-postotni
udjel u temeljnom kapitalu tog poduzetnika.

Dakle,
prije provođenja predmetne koncentracije, poduzetnik Adria Resorts d.o.o. sa
Tvornicom duhana Rovinj d.d., s kojom zajednički djeluje, postao je imateljem
redovnih dionica poduzetnika Jadran-Turist d.d., što predstavlja ukupno 13,18
posto temeljnog kapitala tog poduzetnika.

Nakon
objavljivanja predmetne javne ponude poduzetnik Adria Resorts d.o.o. postao je
imatelj ukupno 65,38 posto udjela u temeljnom kapitalu poduzetnika
Jadran-Turist Rovinj d.d., što zajedno s udjelom Tvornice duhana Rovinj d.d., s
kojom zajednički djeluje, iznosi ukupno 77,95 posto udjela u temeljnom kapitalu
tog poduzetnika. Ovime je poduzetnik Adria Resorts d.o.o. stekao većinski udjel
i većinsko pravo odlučivanja u poduzetniku Jadran-Turist Rovinj d.d., temeljem
čega je, sukladno odredbi članka 21. stavka 1. ZZTN, nastala koncentracija
poduzetnika.

b) Ukupan godišnji promet
sudionika koncentracije ostvaren prodajom roba i usluga u obračunskom razdoblju
koje je prethodilo koncentraciji (prema godišnjim financijskim izvješćima za
2000.), prije oporezivanja, iznosi:

*Tabela 1.*

|  |  |
| --- | --- |
| Sudionik koncentracije | Ukupan godišnji prihod  sudionika koncentracije u  godini koja je prethodila  nastanku koncentracije |
| Grupa Tvornica duhana Rovinj | 1.708.232.000,00 kn |
| Jadran-Turist Rovinj d.d. | 221.755.934,00 kn |

if !supportEmptyParas endif

Prema odredbi članka 22. stavka
1. ZZTN, prijava namjere provedbe koncentracije obvezno se podnosi na ocjenu Agenciji
ako ukupan godišnji promet svih poduzetnika – sudionika
koncentracije, ostvaren prodajom roba i usluga, prelazi iznos od 700.000.000,00
kuna u obračunskom razdoblju koje je prethodilo koncentraciji, odnosno ukupan
godišnji promet svakog ili najmanje dva poduzetnika – sudionika
koncentracije, ostvaren prodajom roba i usluga, prelazi iznos od 90.000.000,00
kuna u obračunskom razdoblju koje je prethodilo koncentraciji.

Uvjeti iz članka 22. stavka 1.
ZZTN moraju biti ispunjeni kumulativno. Pri tome na strani stjecatelja
većinskog udjela i većinskog prava odlučivanja u obzir se uzima prihod cijele
grupe ostvaren na svjetskoj razini (worldwide), a ne samo prihod izravnog
sudionika koncentracije, dok se na strani poduzetnika u kojem se stječe
većinski udjel i većinsko pravo odlučivanja uzima u obzir isključivo prihod
koji je isti ostvario.

U konkretnom slučaju pri
izračunavanju ispunjavaju li se uvjeti za obveznu prijavu namjere provedbe
koncentracije na strani stjecatelja većinskog udjela i većinskog prava
odlučivanja u obzir se uzima prihod cijele Grupe Tvornice duhana Rovinj,
iskazan u konsolidiranom izvješću tog poduzetnika, a ne samo ukupan prihod
njegovog supsidijara, direktnog sudionika koncentracije, poduzetnika Adria
Resorts d.o.o.

c)
U predmetnom slučaju je kao mjerodavno tržište određeno tržište djelatnosti
pružanja usluga hotelskog i motelskog smještaja, s restoranom na području
zapadne obale i kopna Istarske županije tijekom 2000.

Naime,
u konkretnom slučaju riječ je o koncentraciji poduzetnika sa sjedištima u
Rovinju, te je stoga učinak iste promatran s aspekta djelatnosti pružanja
usluga hotelskog i motelskog smještaja, s restoranom na području zapadne obale
i kopna Istarske županije, budući da je tom području ujedno najveća
koncentracija poduzetnika koji obavljaju spomenutu djelatnost.

d)
Na mjerodavnom tržištu u 2000., dakle u godini koja je prethodila koncentraciji
bilo je prisutno ukupno 32 poduzetnika, koji su ostvarili ukupan prihod u
iznosu od 1.552.126.125,00 kuna, utvrđeno prema šifri djelatnosti 55.11
Nacionalne klasifikacije djelatnosti (»Narodne novine«, br. 3/97 i 7/97).

e)
Tržišni udjeli poduzetnika, sudionika ove koncentracije, s obzirom na ukupno
ostvarene prihode u 2000. u odnosu na ukupni prihod i tržišne udjele ostalih
poduzetnika prisutnih na mjerodavnom tržištu, prikazani su u sljedećoj tabeli:

*Tabela 2.*

Struktura mjerodavnog tržišta pružanja usluga
hotelskog i motelskog smještaja, s restoranom, na području zapadne obale i
kopna Istarske županije tijekom 2000.
*(prema
ukupnim prihodima poduzetnika, u kunama)*

|  |  |  |  |
| --- | --- | --- | --- |
| R.  broj | Naziv poduzetnika | Ukupni prihodi      u 2000.,  kn | Tržišni   udjel,  u %  (2000.) |
| 1. | 2. | 3. | 4. |
| 1. | Riviera Holding d.d., Poreč | \* | 19,89% |
| 2. | Plava laguna d.d., Poreč | \* | 17,70% |
| **3.** | **Jadran-Turist Rovinj d.d.,** | if !supportEmptyParas endif | if !supportEmptyParas endif |
| if !supportEmptyParas endif | **Rovinj** | **221.755.934,00** | **15,15%** |
| 4. | Istraturist Umag d.d., Umag | \* | 14,09% |
| 5. | Arenaturist d.d., Pula | \* | 10,36% |
| 6. | Anita d.d., Vrsar | 107.221.057,00 | 7,33% |
| 7. | Valalta d.d., Rovinj | \* | 7,33% |
| 8. | Rovinjturist d.d., Rovinj | \* | 1,11% |
| **9.** | **Otok Katarina d.o.o., Rovinj** | **8.803.502,00** | **0,60%** |
| 10. | ostali 21 srednje veliki i mali | if !supportEmptyParas endif | if !supportEmptyParas endif |
| if !supportEmptyParas endif | poduzetnik | 94.449.940,00 | 6,44% |
| if !supportEmptyParas endif | *Ukupno* | *1,463.512.562,00* | *100,00%* |

Izvor i obrada: Agencija, Odjel za za istraživanje,
analitiku i informatiku prema podacima nadležnih tijela

\* Napomena: podaci izuzeti od objavljivanja jer
predstavljaju poslovnu tajnu poduzetnika.

if !supportEmptyParas endif

Dakle, tijekom ovog obračunskog
razdoblja poduzetnik Adria Resorts d.o.o. nije bio prisutan na mjerodavnom tržištu.
Istovremeno, poduzetnik Jadran-Turist Rovinj d.d., zajedno s poveznim društvom
Otok Katarina d.o.o., je na mjerodavnom tržištu ostvario udjel od ukupno 15,75
posto.

Slijedom iznijetoga očigledno je
da nakon provođenja predmetne koncentracije dolazi do preuzimanja tržišnog
udjela poduzetnika Jadran-Turist Rovinj d.d. u iznosu od 15,75 posto.

f) Tržišni udjel sudionika koncentracije na
mjerodavnom tržištu utvrđen prema kriteriju broja noćenja domaćih i stranih
turista tijekom 2000., prikazan je u sljedećoj tabeli:

*Tabela 3.*

Struktura
mjerodavnog tržišta djelatnosti pružanja usluga hotelskog i motelskog
smještaja, s restoranom, na području zapadne obale i kopna Istarske županije u
2000.
*(prema broju
noćenja domaćih i stranih turista)*

|  |  |  |  |  |
| --- | --- | --- | --- | --- |
| Red.  broj | Naziv poduzetnika | Broj  turističkih  noćenja  u 2000. | Tržišni    udjel,  u%  (2000.) | Tržišni  udjel  Ù2 |
| 1. | 2. | 3. | 4. | 5. |
| 1. | Riviera Holding d.d., Poreč | \* | 21,03% | 442,44 |
| 2. | Plava laguna d.d., Poreč | \* | 18,22% | 331,87 |
| 3. | Arenaturist d.d., Pula | \* | 13,26% | 175,77 |
| **4.** | **Jadranturist d.d., Rovinj** | **1.351.993** | **11,77%** | **138,43** |
| 5. | Istraturist Umag d.d., Umag | \* | 13,65% | 186,19 |
| 6. | Anita d.d., Vrsar | 1.284.321 | 11,18% | 124,92 |
| 7. | Rovinjturist d.d., Rovinj | \* | 1,22% | 1,48 |
| 8. | NP Brijuni, Pula | \* | 0,21% | 0,05 |
| 9. | DRC Puntižela d.d., Pula | \* | 0,64% | 0,41 |
| 10. | Valalta d.d., Rovinj | \* | 3,53% | 12,43 |
| **11.** | **Otok Katarina d.o.o.,** | if !supportEmptyParas endif | if !supportEmptyParas endif | if !supportEmptyParas endif |
| if !supportEmptyParas endif | **Rovinj** | **32.372** | **0,28%** | **0,08** |
| 12. | Hotel Pula, Pula | \* | 0,28% | 0,08 |
| 13. | Tehnoekologija, Medulin | \* | 1,30% | 1,70 |
| 14. | Laguna Novigrad d.d., | if !supportEmptyParas endif | if !supportEmptyParas endif | if !supportEmptyParas endif |
| if !supportEmptyParas endif | Novigrad | \* | 3,43% | 11,79 |
| if !supportEmptyParas endif | *Ukupno:* | *11.490.970* | *100,00%* | *1.427,63* |

Izvor i obrada: Agencija, Odjel za za istraživanje,
analitiku i informatiku prema podacima nadležnih tijela

\* Napomena: podaci izuzeti od objavljivanja jer
predstavljaju poslovnu tajnu poduzetnika.

Iz ovih podataka proizlazi da će poduzetnik Adria Resorts d.o.o. nakon
provedene koncentracije, na mjerodavnom tržištu, imati tržišni udjel od ukupno
12,05%, što predstavlja udjel ostvaren od strane poduzetnika Jadran-Turist
Rovinj d.d. i Otok Katarina d.o.o.

g) Primjenom Herfindahl - Hirschmanovog Indeksa (HHI)
izračunata je koncentriranost na mjerodavnom tržištu. Naime, HHI indeks je
općeprihvaćeno mjerilo za izračun koncentiranosti konkretnog tržišta, a koji se
računa zbrajanjem kvadrata tržišnih udjela poduzetnika prisutnih na mjerodavnom
tržištu. U konkretnom slučaju HHI iznosi 1.427,63 što pokazuje da je riječ o
umjereno koncentriranom tržištu.

Naime, tržišta na kojima HHI iznosi između 1000 - 1800
bodova smatraju se umjereno koncentriranima.

h) Tržišni udjel sudionika koncentracije na
mjerodavnom tržištu utvrđen prema kategorijama smještajnih objekata-hotela
tijekom 2000., prikazan je u sljedećoj tabeli:

*Tabela 4.*

Struktura
mjerodavnog tržišta pružanja hotelskog i motelskog smještaja, s restoranom, na području
zapadne obale i kopna Istarske županije prema kategorijama smještajnih
objekata-HOTELI na dan 15. kolovoza 2001.

|  |  |  |  |  |
| --- | --- | --- | --- | --- |
| Red.  broj | Naziv poduzetnika | Broj hotela  s 3 (\*\*\*)  zvjezdice | Tržišni udjel,  u % | Broj hotela  s 4 (\*\*\*\*)  zvjezdice |

 Tržišni udjel,   u %  if !supportEmptyParas endif || 1. | 2. | 3. | 4. | 5. | 6. |
| 1. | Riviera Holding d.d., Poreč | \* | 22,20 | - | - |
| 2. | Plava laguna d.d., Poreč | \* | 29,60 | - | - |
| 3. | Arenaturist d.d., Pula | \* | 11,10 | - | - |
| 4. | Jadranturist d.d., Rovinj | 3 | 11,10 | 1 | 50,00 |
| 5. | Istraturist Umag d.d., Umag, | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| if !supportEmptyParas endif | Hotel: »Sol Elite Koralj« | - | - | 1 | 50,00 |
| 6. | Anita d.d., Vrsar | 1 | 3,70 | - | - |
| 7. | NP Brijuni, Pula | 1 | 3,70 | - | - |
| 8. | DRC Puntižela d.d., Pula – turističko naselje | - | - | - | - |
| 9. | Valalta d.d., Rovinj – naturističko naselje | - | - | - | - |
| 10. | Otok Katarina d.o.o., Rovinj | - | - | - | - |
| 11. | Laguna Novigrad d.d., Novigrad | \* | 7,47 | - | - |
| 12. | ostali poduzetnici: | \* | 11,11 | - | - |
| if !supportEmptyParas endif | Ukupno: | 27 | 100.00% | 2 | 100,00% |

Izvor i obrada: Agencija, Odjel za za istraživanje,
analitiku i informatiku prema podacima nadležnih tijela.

\* Napomena: podaci izuzeti od objavljivanja jer predstavljaju
poslovnu tajnu poduzetnika.

if !supportEmptyParas endif

III.
Uprava poduzetnika Adria Resorts d.o.o. pravno i gospodarski obrazlaže
koncentraciju navodeći da je rečeni poduzetnik odlučio započeti s
investicijskim ciklusom u turističkoj gospodarskoj grani. Nakon iscrpnih
analiza polazalo se da je optimalan put do ostvarenja tog cilja stvaranje
značajne tvrtke na području turističke i ugostiteljske djelatnosti. Zbog niza
komparativnih prednosti i potencijala prepoznatih u poduzetniku Jadran-Turist
Rovinj d.d. započeo je investicijski ciklus u ovoj gospodarskoj grani upravo
stjecanjem većinskog udjela i većinskog prava odlučiva­nja u navedenom
poduzetniku. Pogodna i velika razgranatost poslovanja navedenog društva,
postizanje sinergijskih učinaka koji će biti bazirani na smanjenju troškova, te
jačem i većem zajed­ničkom nastupu na tržištu ove zahtjevne gospodarske grane
poslovanja.

IV.
Razmatrajući činjenice vezane uz ocjenjivanje dopušte­nosti prijavljene
koncentracije poduzetnika, Savjet za zaštitu tržišnog natjecanja na 61.
sjednici, održanoj 27. lipnja 2002., ocije­nio je da je u konkretnom slučaju
riječ o dopuštenoj koncentraciji.

a) Pri donošenju ovakve odluke
Savjet za zaštitu tržišnog natjecanja osobito je uzeo u obzir činjenicu da provođenjem
ove koncentracije poduzetnik Adria Resorts d.o.o. preuzima dotadaš­nji tržišni
udjel poduzetnika Jadran-Turist Rovinj d.d. ostvarenog na mjerodavnom tržištu
djelatnosti pružanja usluga hotelskog i motelskog smještaja s restoranom na
području zapadne obale i kopna Istarske županije, tijekom 2000.

Iz ostvarenih tržišnih udjela
tog poduzetnika, a izračunatih prema kriterijima ukupnog prihoda ostvarenog na
mjerodavnom tržištu, broja noćenja domaćih i stranih turista i kategorijama
smješ­tajnih objekata – hotela, proizlazi da se na mjerodavnom
tržištu ne stvara novi niti jača postojeći tržišni položaj tih poduzetnika,
osobito ne na način da bi se provođenjem ove koncentracije znatno ili trajno
ograničilo ili ukinulo slobodno tržišno natjecanje.

Dakle, u konkretnom slučaju nije
riječ o zabranjenoj koncentraciji iz članka 21. stavka 1. ZZTN, u svezi s
člankom 36. ZZTN.

b) Nadalje, pri donošenju ovakve
odluke Savjet za zaštitu tržišnog natjecanja uzeo je u obzir i činjenicu da je
mjerodavno tržište, po broju sudionika, dobro strukturirano, te da niti jedan
od sudionika nema vladajući položaj na istom.

Osim toga, u ostalim
poduzetnicima prisutnim na mjerodavnom tržištu imatelji većinskog udjela i
većinskog prava odlučiva­nja su Grupa Lukšić, Grupa Bibione Terme S.p.a. i
Tacana S.A., te Zagrebačka banka d.d.

HH indeks iznosi 1.427,63 boda,
što pokazuje da je u ovom slučaju riječ o umjereno koncentriranom tržištu.

c) Savjet za zaštitu tržišnog
natjecanja je, također, uzeo u obzir i činjenicu da su znatna sredstva uložena
u podizanje kvalitete ponude pojedinih hotela i turističkih naselja, te da će
se očekivana ulaganja u poboljšanje kvalitete turističkih usluga u Jadran
-Turist Rovinj d.d. povoljno odraziti na razvoj turizma na mjerodavnom tržištu,
kao i na s djelanosti povezane s turizmom.

S obzirom na gore iznijeto,
odlučeno je kao u točki 1. izreke ovog rješenja.

V. Sukladno iznijetim
činjenicama odlučeno je da se prijav­ljena koncentracija kao dopuštena upiše u
Upisnik o koncentracijama, kao što je naznačeno u točki 2. izreke ovog
rješenja.

VI. Za rješenje kojim se, prema
odredbi članka 36. ZZTN, okončava postupak pred Agencijom, sukladno odredbi
članka 14. tarifni broj 108. Zakona o izmjenama i dopunama Zakona o upravnim
pristojbama (»Narodne novine«, br. 131/97), plaća se upravna pristojba u iznosu
od 5.000,00 kuna.

Nadalje, za rješenje o upisu u
Upisnik o koncentracijama, prema članku 1. stavku 1. Uredbe o izmjenama tarife
Zakona o upravnim pristojbama (»Narodne novine«, br. 116/00), plaća se upravna
pristojba u iznosu od 150.000,00 kuna.

Dakle, podnositelj prijave,
poduzetnik Adria Resorts d.o.o. je obveznik plaćanja upravne pristojbe u
ukupnom iznosu od 155.000,00 kuna. Iznos iz točke 3. izreke ovog rješenja
uplaćuje se posebnom uplatnicom u korist Državnog proračuna Republike Hrvatske
u roku od petnaest (15) dana od dana dostave ovog rješenja na račun broj:
1001005-1863000160, poziv na broj: 24/5002 - (navesti matični broj subjekta).

Pristojbeni obveznik dužan je
dokaz o izvršenoj uplati uprav­ne pristojbe dostaviti Agenciji bez odgode, a
najkasnije u roku od osam (8) dana od izvršene uplate, pozivom na broj, klasa:
UP/I-030-02/2001-01/16. U protivnom će Agencija, primjenom članka 10. stavka 2.
Zakona o upravnim pristojbama, pokrenuti postupak prisilne naplate upravne
pristojbe.

VII. Sukladno članku 37.a stavku
1. ZZTN, rješenja donesena prema odredbama članka 35. i 36. ZZTN, bit će
objavljena u »Narodnim novinama«, te je stoga odlučeno kao u točki 4. izreke
ovog rješenja.

Uputa
o pravnom lijeku

Ovo rješenje je konačno u
upravnom postupku. Protiv ovog rješenja nije dopuštena žalba, ali nezadovoljna
stranka može pokrenuti upravni spor pred Upravnim sudom Republike Hrvatske u
roku od trideset (30) dana od dana dostave ovog rješenja.

Klasa: UP/I-030-02/2001-01/16

Urbroj: 580-02-02-10-12

Zagreb, 27. lipnja 2002.

Ravnatelj
**mr. sc.** **Hrvoje
Momčinović**, v. r.

Rješenje, NN 124/2002-2007
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)